CELEX: 32012D0516
Language: lv
Date: 2012-09-24 00:00:00
Title: Padomes Īstenošanas lēmums 2012/516/KĀDP ( 2012. gada 24. septembris ), ar ko īsteno Lēmumu 2012/285/KĀDP par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā

25.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 257/20
            
         PADOMES ĪSTENOŠANAS LĒMUMS 2012/516/KĀDP
   (2012. gada 24. septembris),
   ar ko īsteno Lēmumu 2012/285/KĀDP par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Padomes Lēmumu 2012/285/KĀDP (1) un jo īpaši tā 3. pantu,
   tā kā:
   
               (1)
            
            
               Padome 2012. gada 31. maijā pieņēma Lēmumu 2012/285/KĀDP.
            
         
               (2)
            
            
               Ņemot vērā atbilstīgi Apvienoto Nāciju Organizācijas Drošības padomes (ANO DP) Rezolūcijai Nr. 2048 (2012) izveidotās ANO DP komitejas lēmumu, no Lēmuma 2012/285/KĀDP II pielikumā izklāstītā saraksta būtu jāsvītro sešas personas, kuras būtu jāiekļauj minētā lēmuma I pielikumā. Ir nepieciešams arī grozīt ierakstus par minētajām personām.
            
         
               (3)
            
            
               Tāpēc Lēmuma 2012/285/KĀDP I un II pielikumā iekļautie saraksti būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitītās personas svītro no saraksta, kas iekļauts Lēmuma 2012/285/KĀDP II pielikumā. Minētās personas pievieno sarakstam, kas iekļauts Lēmuma 2012/285/KĀDP I pielikumā, un attiecīgos ierakstus groza, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2012. gada 24. septembrī
      
         
            Padomes vārdā –
         
            priekšsēdētājs
         
         A. D. MAVROYIANNIS
      
   
   
      (1)  OV L 142, 1.6.2012., 36. lpp.
   
      PIELIKUMS
      
         PERSONAS, KAS MINĒTAS 1. PANTĀ
      
      
                   
               
               
                  Vārds, uzvārds
               
               
                  Personas informācija (dzimšanas datums un vieta (dz. d. un dz. v.), pases / identitātes kartes numurs utt.)
               
               
                  Iemesli iekļaušanai sarakstā
               
            
                  1.
               
               
                  Kapteinis (Jūras spēki) Sanhá CLUSSÉ
                  
               
               
                  Valstspiederība: Gvineja-Bisava
                  Dz. d.: 28.9.1965.
                  Vecāki: Clusse Mutcha un Dalu Imbungue
                  
                  Oficiālais amats: Jūras spēku Štāba priekšnieka vietas izpildītājs
                  Pase Nr.: SA 0000515
                  Izdošanas datums: 8.12.2003.
                  Izdošanas vieta: Gvineja-Bisava
                  Derīguma termiņš: 29.8.2013.
               
               
                  Dalībnieks “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu. António Injai tuva persona. Sanhá Clussé koordinēja “militārās pavēlniecības” delegāciju, kas Abidžanā 2012. gada 26. aprīlī tikās ar ECOWAS.
               
            
                  2.
               
               
                  Pulkvedis Cranha DANFÁ
                  
               
               
                  Valstspiederība: Gvineja-Bisava
                  Dz. d.: 5.3.1957.
                  Oficiālais amats: Bruņoto spēku Apvienotā štāba operāciju vadītājs
                  Pase Nr.: AAIN29392
                  Izdošanas datums: 29.9.2011.
                  Izdošanas vieta: Gvineja-Bisava
                  Derīguma termiņš: 29.9.2016.
               
               
                  Dalībnieks “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu. Tuvs padomdevējs Bruņoto spēku Štāba virspavēlniekam António Injai.
               
            
                  3.
               
               
                  Majors Idrissa DJALÓ
                  
               
               
                  Valstspiederība: Gvineja-Bisava
                  Dz. d.: 6.1.1962.
                  Oficiālais amats: Bruņoto spēku Štāba virspavēlnieka protokola padomdevējs
               
               
                  Kontaktpersona “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu, un ir viens no aktīvākajiem dalībniekiem. Viņš bija viena no pirmajām militārpersonām, kas publiski pauda savu piederību pie “militārās pavēlniecības”, parakstot vienu no tās pirmajiem paziņojumiem (Nr. 5, 2012. gada 13. aprīlis). Majors Djaló darbojas arī militārajā izlūkdienestā.
               
            
                  4.
               
               
                  Pulkvežleitnants Tchipa NA BIDON
                  
               
               
                  Valstspiederība: Gvineja-Bisava
                  Dz. d.: 28.5.1954.
                  Vecāki: “Nabidom”
                  Oficiālais amats: izlūkdienesta vadītājs
                  Pase Nr.: diplomātiskā pase Nr. DA0001564
                  Izdošanas datums: 30.11.2005.
                  Izdošanas vieta: Gvineja-Bisava
                  Derīguma termiņš: 15.5.2011.
               
               
                  Dalībnieks “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu.
               
            
                  5.
               
               
                  Pulkvežleitnants Tcham NA MAN (jeb Namam)
               
               
                  Valstspiederība: Gvineja-Bisava
                  Dz. d.: 27.2.1953.
                  Vecāki: Biute Naman un Ndjade Na Noa
                  
                  Oficiālais amats: Bruņoto spēku militārās slimnīcas vadītājs
                  Pase Nr.: SA0002264
                  Izdošanas datums: 24.7.2006.
                  Izdošanas vieta: Gvineja-Bisava
                  Derīguma termiņš: 23.7.2009.
               
               
                  Dalībnieks “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu. Arī militārās virspavēlniecības (Gvinejas-Bisavas Bruņoto spēku augstākā vadība) loceklis.
               
            
                  6.
               
               
                  Pulkvežleitnants Júlio NHATE
                  
               
               
                  Valstspiederība: Gvineja-Bisava
                  Dz. d.: 28.9.1965.
                  Oficiālais amats: Gaisa desantkaraspēka pulka komandieris
               
               
                  Dalībnieks “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu. Kā António Injai uzticams sabiedrotais, kas vadīja militāro operāciju, plt. Júlio Nhate ir materiāli atbildīgs par 2012. gada 12. aprīļa valsts apvērsumu.